钦定古今图书集成/明伦汇编/官常典/第124卷 > 颜髦
## 钦定古今图书集成/明伦汇编/官常典/第124卷 > 颜髦

按《陋巷志宗子世表》“二十八代髦。”

按《兖州府志》：“髦字君道，少纂家业，惇于学行。父丧在
殡，邻家失火，髦与弟谦约抱棺呼号，熛焰顿止，时人
以为孝感所至。仪状严整，风貌端美。桓公见而叹曰：
‘颜侍中廊庙之望也。历太尉、西阳王、散骑将军、尚书
都官郎中，国大中正、给事黄门侍郎，父老不就。袭爵
西平县侯，加给事中、晋陵临川太守、侍中、本州大中’”
正，加秩中二千石，光禄勋。生子𬘭、纶、畅。